Can’t Get You Out of My Head

«Can't Get You Out of My Head» er en dansepop-sang innspilt av den australske sangeren Kylie Minogue på hennes åttende studioalbum Fever. Sangen ble skrevet og produsert av Cathy Dennis og Rob Davis, og ble utgitt som albumets første singel. Den nådde førsteplass i 40 land og har solgt over 4 millioner eksemplarer verden over. I Kylies biografi er sangen beskrevet som Minogues mest vellykkede hit til dags dato.


== Informasjon ==
«Can't Get You Out of My Head» ble en verdensomspennende suksess i nesten alle land. Sangen nådde førsteplass i hjemlandet Australia i fire uker, og ble Minogues syvende hit på topplisten. Singelen ble sertifiserte tre ganger platina av Australian Recording Industry Association for 210 000 solgte eksemplarer. I tillegg nådde sangen først 33.-plass og senere førsteplass i New Zealand. Sangen blev sertifisert guld av Recording Industry Association of New Zealand.«Can't Get You Out of My Head» nådde førsteplassen i alle europeiske land unntatt Finland, der den ble nummer fem. Sangen lå på førsteplass i en uke på den franske og den tyske hitlisten, der den solgte over 500 000 eksemplarer i hvert land, og ble sertifisert platina av International Federation of the Phonographic Industry. Singelen solgte over 306 000 eksemplarer i sin første uke etter utgivelsen, nådde førsteplass på UK Singles Chart, der den tilbrakte fire uker på toppen. Ved utgangen av året hadde singelen solgt over en million eksemplarer, og er den tredje mest solgte singelen i 2001. Sangen ble slutt sertifisert platina av British Phonographic Industry.
Etter suksessen den oppnådde rundt om i verden, ble «Can't Get You Out of My Head» utgitt i Nord-Amerika i 2002. Den debuterte som nummer sekstifire på Billboard Hot 100 og nådde nummer syv i sin niende uke på hitlistene. Sangen lå totalt 20 uker på listene og kom som best på 45.-plass på Billboard. I august 2005 ble singelen sertifisert gull av Recording Industry Association of America for over 500 000 digitale nedlastinger i USA.


== Komposisjon ==
«Can't Get You Out of My Head» er en dansepop-sang med elektroniske influenser. Sangen inneholder et elektrisk piano, myke strengeinstrumenter, elektriske lyder og allsang seksjoner.


== Musikkvideo ==
Musikkvideoen viser Minogue som kjører mot en futuristisk by og dansere i ulike futuristiske kostymer som danser på en svært stilisert måte. Det fokuseres deretter på Minogue i et sportsantrekk, etter som hun er sett med andre dansere i en datagenerert futuristisk by. Hennes kostyme med hvit hette og med avslørende åpninger, ble mye omtalt. I 2002 vant videoen prisen for beste koreografi på MTV Video Music Awards.


== Kraftwerk ==
Både sangen og videoen har referanser til det tyske elektrobandet Kraftwerk. Komponist Cathy Dennis omtalte at biter var inspirert av Kraftwerk og Run-D.M.C.s «It's Like That», om enn i mikset versjon. Magasinet Slant omtalte singelen slik: «Kraftwerk with an armful of million-dollar hooks and an international-scale marketing budget, its robotic after-hours pulse signaled the arrival of a minimal era in dance music. It still sounds like a future where everyone's coked up, wearing slinky dresses, driving sleek cars too fast on the autobahn en route to the coolest party in the world—and it still lives up to its title's promise.»Videoen har også øyeblikk som kan minne om referanser til Kraftwerk: Kylie Minogue begynner videoen med å kjøre på en motorvei, og i bakgrunnen ser man to høyder og en sterk sol. På coveret til albumet Autobahn (1974) av Kraftwerk ser vi en bil som kjører i motsatt retning, altså mot de to høydene med solen. Vi ser deretter utsikten fra Kylies perspektiv, og vi ser en firefelts motorvei med en bro over, noe som også dukker opp på Kraftwerks kjente album. Kylie Minogue kjører for øvrig en De Tomaso Mangusta, en bil som ble produsert fr 1967 til 1971, tiden da Kraftwerk ble dannet (formelt dannet i 1970). Omtrent 1:50 inn i videoen dukker det opp noen mannlige dansere som danser stilistisk og robotaktig. Disse er kledd som Kraftwerk på coveret til deres «The Robots», med rød skjorte, tynt sort slips og mørke bukser.


== Formater og sporliste ==
Internasjonal CD 1«Can't Get You Out of My Head» – 3:51
«Boy» – 3:47
«Rendezvous at Sunset» – 3:24
«Can't Get You Out of My Head» (video)Internasjonal CD 2«Can't Get You Out of My Head» – 3:51
«Can't Get You Out of My Head» (K&M Mindprint Mix) – 6:34
«Can't Get You Out of My Head» (Plastika Mix) – 9:26Internasjonal CD 3«Can't Get You Out of My Head» – 3:51
«Boy» – 3:47Australsk CD 2«Can't Get You Out of My Head» – 3:51
«Can't Get You Out of My Head» (K&M Mindprint Mix) – 6:34
«Can't Get You Out of My Head» (Plastika Mix) – 9:26
«Can't Get You Out of My Head» (Superchumbo Todo Mamado Mix) – 8:32


== Andre versjoner ==
«Can't Get Blue Monday Out of My Head» – 4:03
«Can't Get You Out of My Head» (Extended Mix) – 5:57
«Can't Get You Out of My Head» (Extended Instrumantal) – 5:57


== Topplisten og sertifiseringer ==


== Utgivelsen historie ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Can't Get You Out of My Head på Allmusic